KLASA: 372-05/22-01/1

URBROJ: 2198/12-06/01-22-1

Vir, 25. svibnja 2022. godine

Na temelju članka 9. i 10. Odluke o davanju u zakup javnih površina za postavljanje privremenih objekata („Službeni glasnik Zadarske županije“ br. 10/07, „Službeni glasnik Općine Vir“ br. 02/11, 02/12, 02/19) i članka 3. Odluke o prodajnim mjestima za prodaju roba i/ili pružanje usluga izvan prodavaonica na području Općine Vir („Službeni glasnik Zadarske županije“ br. 10/07, „Službeni glasnik Općine Vir“ br. 02/11, 02/12, 02/19) Općinski načelnik Općine Vir raspisuje

**N A T J E Č A J**

za davanje u zakup javnih površina

1. Raspisuje se natječaj za davanje javnih površina u zakup na području Općine Vir, a u svrhu postavljanja pokretnih objekata za namjenu prodaje novinskih i duhanskih proizvoda, zabave, prodaju mješovite robe (suveniri, tekstil, igračke, odjevni predmeti, plastični proizvodi itd.) i druge vrste prodaja na slijedećim katastarskim česticama:

k.č. 11779 k.o. Vir - kiosk za prodaju suvenira, tekstila, igračaka, odjevnih

 predmeta, plastičnih proizvoda (12 kioska)

k.č. 11424 k.o. Vir - naprava za zabavu (2 mjesta)

 k.č. 10842 k.o. Vir - štand za prodaju voća i povrća (6 štandova)

k.č. 6517/3 k.o. Vir - mjesto za postavljanje kioska za prodaju novinskih i

 duhanskih proizvoda (1 kiosk)

k.č. 11781 k.o. Vir - mjesto za postavljanje kioska za prodaju novinskih i

 duhanskih proizvoda (1 kiosk)

2. Početni iznos zakupnine iznosi kako slijedi:

- mjesto za postavljanje kioska za prodaju novinskih i duhanskih proizvoda –

 Trg Sv. Ivana - k.č. 6517/3 i 11781 k.o. Vir - 75.000,00 kn

- kiosk za prodaju suvenira, tekstila, igračaka, odjevnih predmeta, plastičnih

 proizvoda itd. – 25.000,00 kn

- štand za prodaju voća i povrća – 10.000,00 kn

- naprave za zabavu – k.č. 11424 k.o. Vir - 10.000,00 kn

3. Javna površina daje se u zakup do 30. rujna 2022. godine.

Zakupoprimatelj je dužan obavljati djelatnost na zakupljenoj javnoj površini neprekidno u razdoblju od dana sklapanja ugovora do 30. rujna 2022. godine. U protivnom, zakupodavac će otkazati ugovor, a zakupoprimatelj zbog neispunjenja ugovorne obveze neće imati mogućnost sudjelovanja na natječaju iduće godine.

4. Ponuda za zakup javne površine mora sadržavati:

- točan naziv i adresu ponuditelja, OIB

- iznos ponuđene zakupnine

- rješenje o upisu u sudski registar iz kojeg je vidljiva djelatnost – pravne

 osobe; presliku obrtnice iz koje je vidljiva djelatnost – fizičke osobe

 - presliku domovnice ili osobne iskaznice sa naznačenim OIB-om fizičke osobe

- dokaz o uplati jamčevine – proračun Općine Vir –IBAN

 HR7824020061848900007, poziv na broj: 68 5789- OIB fizičke osobe i

 pravne osobe

 - naziv banke i broj računa radi povrata jamčevine

 - potvrde o podmirenim svim poreznim i neporeznim obavezama prema Općini Vir i
 trgovačkim društvima u vlasništvu Općine Vir

5. Iznos jamčevine koju treba položiti ponuditelj je 1.000,00 kn.

Rok za podnošenje ponuda je **02. lipnja 2022.** godine.

Nepravovremene i nepotpune ponude, ponude pravnih ili fizičkih osoba koje su evidentirane kao prekršitelji Odluke o komunalnom redu Općine Vir u proteklih godinu dana i protiv kojih se vodio postupak u proteklih godinu dana, kao i ponude pravnih ili fizičkih osoba koje imaju nepodmirene obveze prema Općini Vir, trgovačkim društvima u vlasništvu Općine Vir i javnim ustanovama na području Općine Vir, neće se razmatrati.

Odabrani ponuditelj dužan je sklopiti ugovor o zakupu u roku od 3 (tri) dana, od dana donošenja odluke o izboru najpovoljnijeg ponuditelja.

Najpovoljniji ponuditelj ostvaruje pravo biranja mjesta prodaje unutar zadane lokacije.

Ponude se dostavljaju sa svim traženim dokumentima u zatvorenim omotnicama na adresu:

Općina Vir, Trg Sv. Jurja 1, 23234 Vir, sa naznakom

**«NATJEČAJ ZA ZAKUP JAVNIH POVRŠINA – NE OTVARAJ».**

 Načelnik Općine Vir

 Marino Radović, mag.oec.